stanford-oval/wikipedia huggingface dataset:
โรงเรียนสัตหีบวิทยาคม

| โรงเรียนสัตหีบวิทยาคม ละติน: Sattahipwittayakhom School |
| --- | --- |
สัญลักษณ์ประจำ Sattahipwittayakhom School
ที่ตั้ง
เลขที่ 181 หมู่ 9 ถนนสุขุมวิท ตำบลนาจอมเทียน อำเภอสัตหีบ จังหวัดชลบุรี 20250
ข้อมูล
ประเภทโรงเรียน: มัธยมศึกษาขนาดใหญ่ ภายใต้แนวคิดหนึ่งอำเภอ หนึ่งโรงเรียนในฝัน
คำขวัญ: ปัญญา   นรานํรตนํ (ปัญญา คือ ดวงแก้วของมนุษย์)
สถาปนา: 22 มกราคม 2518 (2518-01-22)
สี:    สีฟ้า - ขาว
เพลง: มาร์ช ส.ว.
ต้นไม้ประจำโรงเรียน: ต้นอินทนิล
เว็บไซต์: http://www.sw.ac.th/ โทร 038- 238525
โรงเรียนสัตหีบวิทยาคม (อักษรย่อ: ส.ว.) เป็นโรงเรียนมัธยมศึกษาขนาดใหญ่ในอำเภอสัตหีบ สังกัดสำนักงานเขตพื้นที่การศึกษามัธยมศึกษา เขต 18 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บนถนนสุขุมวิท เลขที่ 181 หมู่ 9 ตำบลนาจอมเทียน อำเภอสัตหีบ จังหวัดชลบุรี มีเนื้อที่จำนวน 28 ไร่ 1 งาน 99 ตารางวา
ประวัติ

โรงเรียนสัตหีบวิทยาคม เลขที่ 181 หมู่ 9 ถนนสุขุมวิท เทศบาลตำบลนาจอมเทียน อำเภอสัตหีบ จังหวัดชลบุรี โรงเรียนตั้งขึ้นตามความต้องการและแรงผลักดันของชาวบ้านอำเภอ โดยกลุ่มผู้ริเริ่มประกอบด้วย นายประสิทธิ์  สายนภา,นายแสวง  เริ่มศิริ, นายเยื้อน  ไพรอนันต์, นายหยิบ  นาคศิริ, นายเกษม  รับสุข,นายธง  สายนภา, นายเฉลิม  ขวัญฉาย, นายสุคนธ์  มากมี และนายถิรศักดิ์  เพชรดี ทั้งนี้โดยได้รับคำปรึกษาจากนาวาเอกผล  คชา ซึ่งได้ช่วยติดต่อประสานงานกับจังหวัด และกรมสามัญศึกษา ขอใช้ที่ดินสาธารณะประโยชน์ติดเขตวิทยาลัยเกษตรกรรมชลบุรี  ตำบลนาจอมเทียน  เนื้อที่ 16 ไร่ 1 งาน 14 ตารางวา ซึ่งเป็นที่ลุ่ม  เป็นลำห้วยหนองน้ำ  และป่าไผ่  เป็นสถานที่สร้างโรงเรียน และนอกจากนี้ นายละมัย  ลบแย้มผู้มีจิตศรัทธาในการศึกษายังได้บริจาคที่ดินส่วนตัวซึ่งเป็นเขตติดต่อที่สาธารณะประโยชน์ดังกล่าวเพิ่มเติมให้อีก 10 ไร่ รวมเป็นที่ดิน  26 ไร่ 1 งาน 14 ตารางวา และต่อมา นายละมัยและ นางเชือน  ลบแย้มเห็นว่าสนามกีฬา ยังไม่ได้มาตรฐานจึงบริจาคเพิ่มเติมอีก 1 งาน 69 ตารางวา รวมที่ดินทั้งหมด 28 ไร่ 1 งาน 99 ตารางวา
กรมสามัญศึกษาได้อนุญาตให้เปิดรับสมัครนักเรียนชั้นมัธยมศึกษาปีที่ 1 ในปีแรก 1 ห้องเรียน จำนวนนักเรียน 50 คน  เมื่อวันที่ 16 พฤษภาคม 2517 โดยขอใช้หอนอนของวิทยาลัยเกษตรและเทคโนโลยี ชลบุรี เป็นห้องเรียนชั่วคราวทั้งนี้โดยได้รับความอนุเคราะห์เป็นอย่างดีจากอาจารย์นพคุณ  ศิริวรรณ ผู้อำนวยการวิทยาลัยในขณะนั้นอย่างไรก็ตามในการเปิดทำการครั้งแรกนี้
กรมสามัญศึกษาได้ดำเนินการในฐานะโรงเรียนสาขาของโรงเรียนชลราษฏรอำรุงไปพลางก่อน
ต่อมาเมื่อวันที่ 22  มกราคม 2518  กรมสามัญศึกษาได้ประกาศจัดตั้งให้เป็นโรงเรียนมัธยมศึกษาประจำอำเภอสัตหีบ  ตั้งชื่อว่า “ โรงเรียนสัตหีบวิทยาคม ”โดยใช้อักษรย่อว่า “ส.ว.”ซึ่งโรงเรียนได้ถือเอาวันที่ 22  มกราคมนี้ เป็นวันสถาปนาโรงเรียนตลอดมา
สัญลักษณ์ > ตราประจำโรงเรียน

เรือใบ  คือ นาวาที่ล่องลอยไปในน่านน้ำเพื่อนำพาบุคคลจากที่หนึ่งไปสู่อีกที่หนึ่ง เมื่อเรือใบกางใบเต็มที่
ก็จะช่วยให้นาวาลำนั้นแล่นฉิวไปได้เร็วขึ้น มั่นคงและปลอดภัย มุ่งสู่จุดมุ่งหมายปลายทางได้สำเร็จ เรือใบจึงเปรียบ
เสมือนนาวาชีวิตที่ครูโรงเรียนสัตหีบวิทยาคมทุกท่าน ต้องมุมานะพยายามที่จะนำนาวาชีวิตลำนี้ฝ่าคลื่นลมมรสุม
ทั้งหลาย  เพื่อส่งลูก ส.ว. ทั้งหมดขึ้นสู่ฝั่งให้ได้ด้วยความปลอดภัย และสำเร็จตามจุดมุ่งหมายทุกประการ
สัญลักษณ์ > พระพุทธรูปประจำโรงเรียน

พระพุทธศากยมุนีศรีสัตหีบวิทยาคม
สัญลักษณ์ > สีประจำโรงเรียน

ฟ้า-ขาว หมายถึงจิตใจที่บริสุทธิ์ ย่อมก่อให้เกิดปัญญา แห่งการริเริ่ม สร้างสรรค์เพื่อสังคม และประเทศชาติ
ฟ้า    หมายถึง  ปัญญาแห่งการคิดริเริ่มสร้างสรรค์
ขาว   หมายถึง  ความบริสุทธิ์ของจิตใจ
วันสถาปนาโรงเรียน

22  มกราคม พ.ศ. 2518 และได้มีการกำหนดเป็นวันคืนถิ่นฟ้าขาวของทุกปี
ทำเนียบผู้บริหาร

| รายนามผู้อำนวยการ | วาระการดำรงตำแหน่ง |
| --- | --- |
นางวรดา จินตกานนท์: พ.ศ. 2518 - 2525
นางสาวปรีดา เชื้อตระกูล: พ.ศ. 2525 - 2527
นายสุนทร ธาราดล: พ.ศ. 2527 - 2536
นายพงศา งามละเมียด: พ.ศ. 2536 - 2540
นายวิศัลย์ โกมุทพงศ์: พ.ศ. 2540 - 2542
นายสมดุล ทำเนาว์: พ.ศ. 2542 - 2543
นายวิษณุ ผสมทรัพย์: พ.ศ. 2543 - 2546
นายจำโนทย์ ปล้องอุดม: พ.ศ. 2546 - 2551
นายสำเริง หมอนวัน: พ.ศ. 2551 - 2556
นายสมศักดิ์ ด้วงเจริญ: พ.ศ. 2556 - 2559
นายคงเดช โชติจำลอง: พ.ศ. 2559 - 2562
นางณัฐชา จันทร์ดา: พ.ศ. 2562 - 2567
นางสาวสมปอง โพธิ์ศรี: พ.ศ. 2567 - ปัจจุบัน
เกียรติประวัติโรงเรียน

พ.ศ. 2528  นักเรียนชั้นมัธยมศึกษาตอนปลาย  สอบชิงทุนพระราชทานนักเรียนเรียนดีของเขตการศึกษา 12 ได้
พ.ศ. 2530
- นักเรียนชั้นมัธยมศึกษาตอนปลาย สอบชิงทุนพระราชทานนักเรียนเรียนดีของเขตการศึกษา 12 ได้เป็นครั้งที่ 2 โรงเรียนได้รับคัดเลือกเป็นโรงเรียนกิจกรรมเสริมสร้างวินัยดีเด่นของจังหวัดชลบุรี
- โรงเรียนได้รับเกียรติประวัติสูงสุดจากกระทรวงศึกษาธิการคัดเลือกให้เป็นโรงเรียนดีเด่น ได้รับรางวัลพระราชทาน ประเภทโรงเรียนมัธยมศึกษาขนาดกลาง  ของเขตการศึกษา 12
- โรงเรียนได้รับรางวัลพัฒนาห้องสมุดดีเด่น ตามนโยบายกรมสามัญศึกษา
พ.ศ. 2537  นักเรียนชั้นมัธยมศึกษาตอนต้น ได้รับคัดเลือกจากกระทรวงศึกษาธิการให้เป็นนักเรียนดีเด่นอันดับ 2  ได้รับรางวัลพระราชทานประเภทนักเรียนโรงเรียนมัธยมขนาดกลาง
พ.ศ. 2544  โรงเรียนได้รับคัดเลือกจากชุมชนอำเภอสัตหีบให้เข้าโครงการ  หนึ่งอำเภอ  หนึ่งโรงเรียนในฝัน
พ.ศ. 2559
- เด็กหญิงชนิดาภา เชื้อวงศ์ และเด็กหญิงอุริสยา บุญแผน ได้รับรางวัลเหรียญทอง จากการแข่งขันการสร้างหนังสืออิเล็กทรอนิกส์ (E-book) ระดับมัธยมต้น
- เด็กชายพันธวิศ ทองทรัพย์ และเด็กหญิงวิจิตรา บูรประทีป ได้รับรางวัลเหรียญเงิน จากการแข่งขันการสร้าง Webpage ประเภท Web editor ระดับมัธยมต้น
- เด็กชายพิสิษฐ ชวลันทรงสิทธิ์ ได้รับรางวัลเหรียญทอง จากการแข่งขันวาดภาพลายเส้น (drawing) ระดับมัธยมต้น ณ งานศิลปหัตถกรรมนักเรียน ระดับภาคกลางและภาคตะวันออก ครั้งที่ 66 ประจำปีการศึกษา 2559 สังกัดเขตพื้นที่การศึกษามัธยมศึกษา ณ จังหวัดจันทบุรี
แหล่งข้อมูลอื่น

สมาคมศิษย์เก่าโรงเรียนสัตหีบวิทยาคม
ราดู เดรอกูชิน

| ข้อมูลส่วนตัว |
| --- | --- | --- | --- |
ชื่อเต็ม:  ราดู มาเตย์ เดรอกูชิน
วันเกิด:   (2002-02-03) 3 กุมภาพันธ์ ค.ศ. 2002 (22 ปี)
สถานที่เกิด:  บูคาเรสต์ ประเทศโรมาเนีย
ส่วนสูง:  1.91 เมตร (6 ฟุต 3 นิ้ว)
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  ทอตนัมฮอตสเปอร์
หมายเลข:  6
ราดู มาเตย์ เดรอกูชิน (โรมาเนีย: Radu Matei Drăgușin; เกิด 3 กุมภาพันธ์ 2002) เป็นนักฟุตบอลอาชีพชาวโรมาเนีย ปัจจุบันเล่นในตำแหน่งเซ็นเตอร์แบ็กให้แก่ทอตนัมฮอตสเปอร์ในพรีเมียร์ลีกและทีมชาติโรมาเนีย
เดรอกูชินเริ่มต้นอาชีพค้าแข้งของเขากับยูเวนตุสเน็กซต์เจน ซึ่งเป็นทีมสำรองของยูเวนตุสในปี 2020 และต่อมาในปีนั้น เขาได้ประเดิมสนามให้กับทีมชุดใหญ่ด้วยวัย 18 ปี แต่เนื่องจากเขาไม่สามารถยึดตำแหน่งตัวจริงได้ เขาจึงถูกปล่อยตัวให้ซัมป์โดเรีย, ซาแลร์นีตานา และเจนัวยืมตัวตามลำดับ จนกระทั่งเขาเซ็นสัญญาถาวรกับเจนัวในปี 2023
ชีวิตในวัยเด็ก

เดรอกูชินเกิดในบูคาเรสต์ เป็นบุตรชายของสเวตลานาและดัน เดรอกูชิน ซึ่งเป็นอดีตนักกีฬาบาสเกตบอลและวอลเลย์บอลทีมชาติโรมาเนียตามลำดับ เขามีน้องสาวชื่อเมย์รา ซึ่งเล่นบาสเก็ตบอลด้วย
ระดับสโมสร > เริ่มต้นอาชีพ

ลูกพี่ลูกน้องชักชวนให้เดรอกูชินเล่นฟุตบอล เขาเข้าร่วมทีมเยาวชนของสปอร์ตุลสตูเดนเซสก์เมื่ออายุ 7 ขวบ เขาเล่นที่สโมสรแห่งนี้เป็นเวลา 4 ปีก่อนที่ทีมจะถูกยุบ จากนั้นจึงย้ายไปร่วมทีมเรกัลสปอร์ตบูกูเรชต์ ที่นั่นเขาได้เป็นเพื่อนร่วมทีมกับออกตาวียัน ปอเปสกู และลูกา ฟลอรีเกอ
ไอจู

| --- | --- |
ไอจู
アイ★チュウ (Ai★Chū)
เกม
ผู้พัฒนา: Liber Entertainment
แนว:  เดตติงซิม  จังหวะ  ผจญภัย 
แพลตฟอร์ม: ไอโอเอส แอนดรอยด์
วางจำหน่ายเมื่อ: JP: 26 มิถุนายน พ.ศ. 2558 (แอนดรอยด์) 3 กรกฎาคม พ.ศ. 2558 (ไอโอเอส)
เกม
I-Chu Étoile Stage
ผู้พัฒนา: Liber Entertainment
แนว:  เดตติงซิม  จังหวะ  ผจญภัย 
แพลตฟอร์ม: ไอโอเอส แอนดรอยด์
วางจำหน่ายเมื่อ: JP: 30 เมษายน พ.ศ. 2563
อนิเมะโทรทัศน์
ไอจู หนทางสู่ไอดอล
กำกับโดย: ฮิโตชิ นัมบะ
อำนวยการสร้างโดย: Twin Engine
เขียนบทโดย: โยชิมิ นาริตะ
ดนตรีโดย: โยชิอากิ เดวะ
สตูดิโอ: Lay-duce
ถือสิทธิ์โดย:  มิวส์ คอมมิวนิเคชัน
เครือข่าย: Tokyo MX, BS11
ฉาย:  6 มกราคม พ.ศ. 2564  –  24 มีนาคม พ.ศ. 2564
ตอน: 12
ไอจู (ญี่ปุ่น: アイ★チュウ; โรมาจิ: Ai★Chū) เป็นเกมมือถือญี่ปุ่น พัฒนาโดย Liber Entertainment เกมต้นฉบับเปิดตัวเมื่อวันที่ 26 มิถุนายน พ.ศ. 2558 บนระบบปฏิบัติการแอนดรอยด์ และวันที่ 3 กรกฎาคม พ.ศ. 2558 บทระบบปฏิบัติการไอโอเอส ตามด้วยเกมมือถืออัปเดตใหม่ I-Chu Étoile Stage เมื่อวันที่ 30 เมษายน พ.ศ. 2563 ในขณะที่เกมต้นฉบับเดิมปิดตัวลงในเดือนกรกฎาคม พ.ศ. 2563
แฟรนไชส์ของไอจูได้วางจำหน่ายซีดีเพลงหลายชุดของตัวละครในเกมควบคู่กับเกม และความสำเร็จของเกมทำให้มีการดัดแปลงหลายอย่างในแฟรนไชส์ รวมถึงละครเวทีและซีรีส์อนิเมะโทรทัศน์โดยสตูดิโอ Lay-duce ออกอากาศระหว่างมกราคมถึงมีนาคม พ.ศ. 2564
แหล่งข้อมูลอื่น

เว็บไซต์ทางการ
Official เว็บไซต์ของ I-Chu Étoile Stage
เว็บไซต์ทางการของละครเวที
เว็บไซต์ทางการของอนิเมะ
ไอจู (อนิเมะ) ที่เครือข่ายข่าวอนิเมะ
| ด ค กเลย์-ดิวซ์ |
| --- | --- |
ซีรีส์โทรทัศน์:  Go! Go! 575 (พ.ศ. 2557)  Classroom Crisis (พ.ศ. 2558)  เมไจ: การผจญภัยของซินแบด (พ.ศ. 2559)  Our love has always been 10 centimeters apart (พ.ศ. 2560)  Release the Spyce (พ.ศ. 2561)  O Maidens in Your Savage Season (พ.ศ. 2562)  ไอจู หนทางสู่ไอดอล (พ.ศ. 2564)  สู่เส้นชัยวัยคว้าฝัน (พ.ศ. 2565)  ฮีโรอินส์รันเดอะโชว์ (พ.ศ. 2565)  โทโมะจังเป็นเด็กผู้หญิงนะ! (พ.ศ. 2566) 
โอวีเอ:  เมไจ: การผจญภัยของซินแบด (พ.ศ. 2557–2558)  คลับบ้าฮาต๊อง, (พ.ศ. 2562) 
ภาพยนตร์:  Fate/Grand Order: First Order (พ.ศ. 2559)  Fate/Grand Order: Moonlight/Lostroom (พ.ศ. 2560) 
เกี่ยวข้อง:  ทวินเอ็นจิน 
 หมวดหมู่
มหาพิภพลีอาเดล

| --- | --- |
มหาพิภพลีอาเดล

リアデイルの大地にて (Riadeiru no Daichi nite)
ชื่อภาษาอังกฤษ: In the Land of Leadale
นวนิยายชุด
เขียนโดย: Ceez
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: พฤศจิกายน พ.ศ. 2553 – ธันวาคม พ.ศ. 2555
ไลต์โนเวล
เขียนโดย: Ceez
วาดภาพโดย: เท็มมาโซะ
สำนักพิมพ์: เอ็นเตอร์เบรน
สำนักพิมพ์ภาคภาษาไทย: ฟีนิกซ์
ในเครือ: ฟามิตสึบุงโกะ
กลุ่มเป้าหมาย: ชาย
วางจำหน่ายตั้งแต่: มกราคม พ.ศ. 2562 – ปัจจุบัน
จำนวนเล่ม:  8    7
มังงะ
เขียนโดย: Ceez เรียว ซูซูกาเซะ
วาดภาพโดย: ดาชิโอะ สึกิมิ
สำนักพิมพ์: แอสกีเมเดียเวิกส์
สำนักพิมพ์ภาคภาษาไทย: ฟีนิกซ์
ในเครือ: เด็งเงกิคอมิกส์เน็กซ์
นิตยสาร: เด็งเงกิเพลย์สเตชันคอมิกเว็บ
กลุ่มเป้าหมาย: เซเน็ง
วางจำหน่ายตั้งแต่: กรกฎาคม พ.ศ. 2562 – ปัจจุบัน
จำนวนเล่ม:  5    1
อนิเมะโทรทัศน์
กำกับโดย: ทาเกยูกิ ยานาเซะ
เขียนบทโดย: คาซูยูกิ ฟูเดยาซุ
ดนตรีโดย: คูจิระ ยูเมมิ
สตูดิโอ: มาโฮฟิล์ม
เครือข่าย: Tokyo MX, SUN, KBS Kyoto, BS NTV, AT-X
เครือข่ายภาษาไทย: ปีลีปีลี
ฉาย:  5 มกราคม พ.ศ. 2565  –  23 มีนาคม พ.ศ. 2565
ตอน: 12
มหาพิภพลีอาเดล (ญี่ปุ่น: リアデイルの大地にて; โรมาจิ: Riadeiru no Daichi nite) เป็นซีรีส์ไลต์โนเวลญี่ปุ่น เขียนโดย Ceez และวาดภาพประกอบโดยเท็มมาโซะ เผยแพร่ออนไลน์ระหว่างเดือนพฤศจิกายน พ.ศ. 2553 ถึง พ.ศ. 2555 ทางเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ภายหลังสำนักพิมพ์เอ็นเตอร์เบรนได้ลิขสิทธิ์ตีพิมพ์เป็นหนังสือในเครือฟามิตสึบุงโกะตั้งแต่เดือนมกราคม พ.ศ. 2562 ปัจจุบันวางจำหน่ายถึงเล่มที่ 8 ซีรีส์มังงะดัดแปลง แต่งเรื่องโดยเรียว ซูซูกาเซะ และวาดภาพโดยดาชิโอะ สึกิมิ เผยแพร่ออนไลน์ผ่านเว็บไซต์ เด็งเงกิเพลย์สเตชันคอมิกเว็บ ของสำนักพิมพ์แอสกีเมเดียเวิกส์ตั้งแต่เดือนกรกฎาคม พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีีีีีรีส์อนิเมะดัดแปลงผลิตโดยสตูดิโอมาโฮฟิล์ม ออกอากาศตั้งแต่เดือนมกราคมถึงมีนาคม พ.ศ. 2565
แหล่งข้อมูลอื่น

นิยายออนไลน์ ที่ โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการของไลต์โนเวล (ในภาษาญี่ปุ่น)
เว็บไซต์ทางการของมังงะ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
อนิเมะ มหาพิภพลีอาเดล ทางปีลีปีลี
มหาพิภพลีอาเดล (นิยาย) ที่เครือข่ายข่าวอนิเมะ
| ด ค กมาโฮฟิล์ม |
| --- | --- |
ซีรีส์โทรทัศน์:  เพื่อลูกจ๋า ปะป๋าขอลุย (พ.ศ. 2562)  ข้าก้าวผ่าน 1 ล้านชีวิตเพื่อพิชิตเกมมรณะ (พ.ศ. 2563)  เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก (พ.ศ. 2563)  ข้าก้าวผ่าน 1 ล้านชีวิตเพื่อพิชิตเกมมรณะ ฤดูกาลที่ 2 (พ.ศ. 2564)  มหาพิภพลีอาเดล (พ.ศ. 2565)  เป็นนางร้ายมันเสี่ยง เลยลองเลี้ยงลาสต์บอสดูสักตั้ง (พ.ศ. 2565)  เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก ฤดูกาลที่ 2 (พ.ศ. 2566)  เลเวล 1 แล้วไง ผมมีสกิลแกร่งสุดล้ำไม่ซ้ำใคร (พ.ศ. 2566)  กิจกรรม VRMMO ของมนุษย์ลุง (พ.ศ. 2566)  เอลิเซ่ แพทย์หญิงทะลุมิติ (พ.ศ. 2567)  อาโอะ โนะ มิบูโระ (TBA) 
 หมวดหมู่
ไขปมปริศนาภูต

| --- | --- |
ไขปมปริศนาภูต
หน้าปกมังงะ ไขปมปริศนาภูต เล่ม 1 ในฉบับภาษาไทย
虚構推理 (Kyokō Suiri)
ชื่อภาษาอังกฤษ: In/Spectre Invented Inference
แนว: รหัสคดี วีรคติ ระทึกใจเหนือธรรมชาติ
นวนิยายชุด
เขียนโดย: เคียว ชิโรไดระ
วาดภาพโดย: ฮิโรชิ คิโยฮาระ (โคดันชะโนเวลส์) ชาชิบะ คาตาเซะ (โคดันชะไทงะ)
สำนักพิมพ์: โคดันชะ
ในเครือ: โคดันชะโนเวลส์ โคดันชะไทงะ
กลุ่มเป้าหมาย: ชาย
ตีพิมพ์: พ.ศ. 2554 - ปัจจุบัน
จำนวนเล่ม: 1 (โคดันชะโนเวลส์) 6 (โคดันชะไทงะ)
มังงะ
วาดภาพโดย: ชาชิบะ คาตาเซะ
สำนักพิมพ์: โคดันชะ
สำนักพิมพ์ภาคภาษาไทย: รักพิมพ์
นิตยสาร: โชเน็งแมกกาซีนอาร์ โชเน็งแมกกาซีนรายเดือน
กลุ่มเป้าหมาย: โชเน็ง
วางจำหน่ายตั้งแต่: 20 เมษายน พ.ศ. 2558 – ปัจจุบัน
จำนวนเล่ม: 19
อนิเมะโทรทัศน์
กำกับโดย: เคจิ โกโต
เขียนบทโดย: โนโบรุ ทากางิ
ดนตรีโดย: อากิฮิโระ มานาเบะ
สตูดิโอ: เบรนส์เบส
ถือสิทธิ์โดย: มิวส์ คอมมิวนิเคชัน
เครือข่าย: TV Asahi, MBS, AT-X, BS-NTV (ฤดูกาลที่ 1) Tokyo MX, BS-NTV (ฤดูกาลที่ 2)
เครือข่ายภาษาไทย: มิวส์ ไทยแลนด์, ปีลีปีลี, อ้ายฉีอี้
ฉาย:  11 มกราคม พ.ศ. 2563  –  27 มีนาคม พ.ศ. 2566
ตอน: 24
ไขปมปริศนาภูต (ญี่ปุ่น: 虚構推理; โรมาจิ: Kyokō Suiri) เป็นนิยายญี่ปุ่นในปี พ.ศ. 2554 ตีพิมพ์โดยสำนักพิมพ์โคดันชะ เขียนโดยเคียว ชิโรไดระ วาดภาพประกอบโดยฮิโระ คิโยฮาระ และตั้งแต่เล่มที่ 2 เป็นต้นไปวาดโดยชาชิบะ คาตาเซะ มังงะดัดแปลงวาดภาพโดยชาชิบะ คาตาเซะตีพิมพ์ในนิตยสารโชเน็งแมกกาซีนอาร์ นิตยสารมังงะแนวโชเน็งของสำนักพิมพ์โคดันชะตั้งแต่เดือนเมษายน พ.ศ. 2558 และตีพิมพ์ในนิตยสารโชเน็งแมกกาซีนรายเดือนตั้งแต่เดือนธันวาคม พ.ศ. 2562  รวบรวมตีพิมพ์เป็นหนังสือมังงะรวมเลม (ทังโกบง) ถึงเล่มที่ 19 มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงผลิตโดยสตูดิโอเบรนส์เบสออกอากาศระหว่างเดือนมกราคมถึงมีนาคม พ.ศ. 2563 ฤดูกาลที่สองมีเริ่มออกอากาศในเดือนมกราคมถึงมีนาคม พ.ศ. 2566
แหล่งข้อมูลอื่น

เว็บไซต์ทางการของอนิเมะ (ญี่ปุ่น)
อนิเมะ ไขปมปริศนาภูต ที่มิวส์ ไทยแลนด์
ฤดูกาลที่ 1
ฤดูกาลที่ 2
อนิเมะ ไขปมปริศนาภูต ที่ปีลีปีลี
ฤดูกาลที่ 1
ฤดูกาลที่ 2
อนิเมะ ไขปมปริศนาภูต ฤดูกาลที่ 2 ที่อ้ายฉีอี้
ไขปมปริศนาภูต (มังงะ) ที่เครือข่ายข่าวอนิเมะ
มหาวิทยาลัยคนเพี้ยน

| --- | --- |
มหาวิทยาลัยคนเพี้ยน
ヒューマンバグ大学 (Hyūman Bagu Daigaku)
ชื่อภาษาอังกฤษ: The Human Crazy University
มังงะ
สำนักพิมพ์: K Contents
นิตยสาร: ยูทูบ
วางจำหน่ายตั้งแต่: 25 มีนาคม พ.ศ. 2562 – ปัจจุบัน
อนิเมะโทรทัศน์
กำกับโดย: ซึกาซะ นิชิยามะ
เขียนบทโดย: นาโอโตชิ นากาจิมะ
ดนตรีโดย: โคซูเกะ ยามาชิตะ
สตูดิโอ: ดีแอลอี
เครือข่าย: Tokyo MX, Sun TV, BS Fuji, AT-X
ฉาย:  5 ตุลาคม พ.ศ. 2565  –  21 ธันวาคม พ.ศ. 2565
ตอน: 12
 สถานีย่อยการ์ตูนญี่ปุ่น
มหาวิทยาลัยคนเพี้ยน (ญี่ปุ่น: ヒューマンバグ大学; โรมาจิ: Hyūman Bagu Daigaku) เป็นซีรีส์มังงะญี่ปุ่นผลิตโดย K Contents เผยแพร่ออนไลน์ผ่านยูทูบโดยมีเสียงพากย์และบทพูดตั้งแต่เดือนมีนาคม พ.ศ. 2562 ซีรีส์อนิเมะดัดแปลงสร้างโดยสตูดิโอ ดีแอลอี ออกอากาศตั้งแต่เดือนตุลาคมถึงธันวาคม พ.ศ. 2565
สื่อ > อนิเมะ

ซีรีส์อนิเมะโทรทัศน์ดัดแปลงผลิตโดยสตูดิโอดีแอลอี ประกาสสร้างในวันที่ 1 พฤษภาคม พ.ศ. 2565 ซีรีส์อนิเมะกำกับโดยสึกาซะ นิชิยามะ เขียนบทโดยนาโอโตชิ นากาจิมะ ออกแบบตัวละครโดยนิชิยามะ กำกับเสียงโดยมาซาคัตสึ โอมูโระ และแต่งดนตรีประกอบโดยโคซูเกะ ยามาชิตะ ออกอากาศตั้งแต่วันที่ 5 ตุลาคมถึง 21 ธันวาคม พ.ศ. 2565 ทางช่อง Tokyo MX และช่องอื่น ๆ เพลงเปิดชื่อเพลงว่า "Catastrophe" ร้องโดยนาโนะ เพลงปิดชื่อเพลงว่า  "Bad City (Bug Human)" บรรเลงโดย Lowland Jazz. เมเดียลิงก์ได้ลิขสิทธิ์เผยแพร่ในภูมิภาคเอเชีย-แปซิฟิก
แหล่งข้อมูลอื่น

ช่องยูทูบมังงะทางการ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
อนิเมะ มหาวิทยาลัยคนเพี้ยน ทางอนิ-วัน เอเชีย
มหาวิทยาลัยคนเพี้ยน (มังงะ) ที่เครือข่ายข่าวอนิเมะ
อิโรโดริมิโดริ

| --- | --- |
อิโรโดริมิโดริ

イロドリミドリ (Irodorimidori)
สร้างโดย: Frontwing Sega
อนิเมะโทรทัศน์
กำกับโดย: ชิฮายะ ทานากะ
เขียนบทโดย: ชิฮายะ ทานากะ เร อิชิกูระ
ดนตรีโดย: D.watt
สตูดิโอ: Akatsuki
เครือข่าย: Tokyo MX, AT-X
ฉาย:  5 มกราคม พ.ศ. 2565  –  23 กุมภาพันธ์ พ.ศ. 2565
ตอน: 8
อิโรโดริมิโดริ (ญี่ปุ่น: イロドリミドリ; โรมาจิ: Irodorimidori เป็นซีรีส์อนิเมะโทรทัศน์ญี่ปุ่น สร้างโดยสตูดิโอ Akatsuki อิงจากชื่อวงดนตรีในเกมชื่อเดียวกันจากเกม Chunithm เกมแนว action-rhythm ของบริษัทเซกา ออกอากาศตั้งแต่เดือนมกราคมถึงกุมภาพันธ์ พ.ศ. 2565
แหล่งข้อมูลอื่น

เว็บไซต์ทางการ (ในภาษาญี่ปุ่น)
อิโรโดริมิโดริ (อนิเมะ) ที่เครือข่ายข่าวอนิเมะ
โรงเรียนมหาชัยพิทยาคาร

| โรงเรียนมหาชัยพิทยาคาร Mahachai Pittayakarn School |
| --- | --- |

ที่ตั้ง
หมู่ที่ 4 ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม 44000
พิกัด: 16°10′59″N 103°12′37″E﻿ / ﻿16.183118°N 103.210242°E﻿ / 16.183118; 103.210242
ข้อมูล
ชื่ออื่น: ม.ช. M.Y.
ประเภท: โรงเรียนรัฐบาล - โรงเรียนมัธยมศึกษาขนาดกลาง
คำขวัญ: ปญฺญา โลกสฺมิ ปชฺโชโต   (ปัญญาเป็นแสงสว่างแห่งโลก)
สถาปนา: 10 เมษายน พ.ศ. 2528 (39 ปี 217 วัน)
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1044410582
ผู้อำนวยการ: นายบัณฑิต วิเท่ห์
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ไทย  อังกฤษ
สี:    ขาว - แดง
เพลง: มาร์ชมหาชัยพิทยาคาร
เว็บไซต์: mahachaipit.thai.ac
โรงเรียนมหาชัยพิทยาคาร เป็นโรงเรียนมัธยมศึกษาแบบสหศึกษา ขนาดกลาง สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ ตั้งอยู่ ณ ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขตเจริญราชเดช
ประวัติโรงเรียน

โรงเรียนมหาชัยพิทยาคาร ตั้งเมื่อวันที่ 10 เมษายน พ.ศ. 2528 ในระยะ 2 ปีการศึกษาแรกได้รับความอนุเคราะห์จากวิทยาลัยครูมหาสารคาม (ปัจจุบันคือ มหาวิทยาลัยราชภัฏมหาสารคาม) ให้ใช้อาคารบานบุรีเป็นอาคารเรียน ต่อมาได้รับบริจาคที่ดินจาก นายจิระศักดิ์ คณาสวัสดิ์ ผู้อำนวยการ วิทยาลัยคณาสวัสดิ์ จำนวน 30 ไร่ อยู่ตรงข้ามสถานีวิทยุกระจายเสียง กรมการรักษาดินแดน เอฟ.เอ็ม.รด.มหาสารคาม แต่เนื่องจาก มีปัญหาเรื่องการโอนกรรมสิทธิ์ที่ดิน จึงต้องหาที่ดินแปลงใหม่ จังหวัดมหาสารคามได้จัดหาที่ดินแปลงใหม่มีเนื้อที่ประมาณ 61 ไร่ 3 งาน อยู่ตรงข้ามสถานีทดลองพืชไร่จังหวัดมหาสารคาม (ปัจจุบันคือ ศูนย์วิจัยและพัฒนาการเกษตรมหาสารคาม) และวัดป่าสันติวันพันชาติ ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม เป็นสถานที่จัดตั้งโรงเรียน และได้ย้ายออกมาจัดการเรียนการสอนในสถานที่ดังกล่าว เมื่อวันที่ 21 มีนาคม พ.ศ. 2530 จนถึงปัจจุบัน
สัญลักษณ์ > ตราและสีประจำโรงเรียน

สีประจำโรงเรียน
ตราโรงเรียน รูปดาบวางอยู่บนหนังสือ หมายถึง การใฝ่หาความรู้ด้วยความขยันหมั่นเพียร เพื่อความเฉลียวฉลาดหลักแหลมแห่งปัญญา ดาบที่วางอยู่บนหนังสือเป็นดาบของท่านท้าวมหาชัย หรือพระเจริญราชเดช (กวด ภวภูตานนท์ ณ มหาสารคาม) อดีตเจ้าเมืองมหาสารคามและโรงเรียนได้รับเกียรติใช้ชื่อ “มหาชัย” เป็นชื่อของโรงเรียนมหาชัยพิทยาคาร)
สีประจำโรงเรียน ขาว - แดง
สีขาว หมายถึง ความบริสุทธิ์และมีจรรยามารยาทงาม
สีแดง หมายถึง ความเข้มแข็ง อดทนและกล้าหาญ
สัญลักษณ์ > คำขวัญ ปรัชญาและอัตลักษณ์

คำขวัญของโรงเรียน ลูกมหาชัยเป็นคนดี มีวินัย
ปรัชญาของโรงเรียน ปญฺญา โลกสฺมิ ปชฺโชโต ปัญญาเป็นแสงสว่างแห่งโลก
อัฒลักษณ์ของโรงเรียน ศีล สมาธิ ปัญญา
อาคาร สถานที่

โรงเรียนมหาชัยพิทยาคาร มีเนื้อที่ 61 ไร่ 3 งาน ตั้งอยู่ที่ หมู่ที่ 4 ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม 44000 ตั้งอยู่ตรงข้ามศูนย์วิจัยและพัฒนาการเกษตรมหาสารคาม และวัดป่าสันติวันพันชาติ  ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม
ภายในประกอบด้วยอาคารเรียนถาวร 3 หลัง อาคารเอนกประสงค์ 1 หลัง หอประชุม โรงอาหารและสนามฟุตบอล
การจัดการศึกษา > หลักสูตร

โรงเรียนมหาชัยพิทยาคารเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้พลศึกษาและสุขศึกษา
กลุ่มสาระการเรียนรู้ศิลปะ
กลุ่มสาระการเรียนรู้การงานอาชีพและเทคโนโลยี
การจัดการศึกษา > แผนการเรียน

ระดับมัธยมศึกษาตอนต้น
ระดับมัธยมศึกษาตอนปลาย
ข้อมูลเพิ่มเติม

เว็บไซต์โรงเรียนมหาชัยพิทยาคาร เก็บถาวร 2017-10-15 ที่ เวย์แบ็กแมชชีน
มาซาฮิโระ ฮาระ

| มาซาฮิโระ ฮาระ |
| --- | --- |

เกิด: ค.ศ. 1957 (อายุ 66–67 ปี) โตเกียว
สัญชาติ: ญี่ปุ่น
ศิษย์เก่า: มหาวิทยาลัยโฮเซ
มีชื่อเสียงจาก: ประดิษฐ์ QR code
รางวัล: European Inventor Award
มาซาฮิโระ ฮาระ (原 昌宏, เกิดปี 1957 -) เป็นวิศวกรชาวญี่ปุ่น เป็นที่รู้จักในฐานะผู้พัฒนารหัสคิวอาร์ ขึ้นในปี 1994
ประวัติ

มาซาฮิโระเกิดที่ โตเกียว ในปี 1957 หลังจากจบการศึกษาจากโรงเรียนมัธยมที่สองของมหาวิทยาลัยโฮเซ เขาก็เข้าเรียนภาควิชาวิศวกรรมไฟฟ้า คณะวิศวกรรมศาสตร์ มหาวิทยาลัยโฮเซ และจบการศึกษาในปี 1980
ประวัติ > การพัฒนาเด็นโซและคิวอาร์โค้ด

ในปี 1980 หลังจากสำเร็จการศึกษาจากมหาวิทยาลัยโฮเซ เขาได้ร่วมงานกับ บริษัทเดนโซ ซึ่งเป็นซัพพลายเออร์ชิ้นส่วนสำหรับ กลุ่มบริษัทโตโยต้า เมื่อเข้าร่วมบริษัทครั้งแรกได้พัฒนาเครื่องมือต่าง ๆ เช่นเครื่องอ่านบาร์โค้ด ในปี 1992 ขณะที่อยู่ในแผนกพัฒนา เขาได้เริ่มพัฒนารหัสใหม่เพื่อตอบสนองความต้องการจากภาคสนามเพื่อการจัดการชิ้นส่วนรถยนต์ที่มีประสิทธิภาพมากขึ้น โดยได้รับแรงบันดาลใจจากตารางขาวดำของหมากล้อมที่เขาเล่นในช่วงพักกลางวัน รหัสดังกล่าวถูกนำมาใช้ในปี 1994 และกลายมาดเป็นคิวอาร์โค้ด
เขาได้กล่าวว่าเขาต้องการพัฒนารหัส QR สำหรับการถ่ายภาพรังสีและการบันทึกคลื่นไฟฟ้าหัวใจ
ในปี 2022 เขาสังกัดอยู่เด็นโซเวฟ
ในปี 2023 เขาได้รับปริญญาเอกเกียรติยศจากมหาวิทยาลัยโฮเซ
รางวัลที่ได้รับ

มาซาฮิโระ ฮาระ ได้รับการยอมรับอย่างกว้างขวางสำหรับการประดิษฐ์รหัส QR ที่ปฏิวัติวงการ ซึ่งได้เปลี่ยนอุตสาหกรรมทั่วโลก ในปี 2014 เขาและนักประดิษฐ์ในทีมวิจัยและพัฒนารหัส QR ได้รับรางวัลนักประดิษฐ์แห่งยุโรป พิธีมอบรางวัลประจำปี 2014 จัดขึ้นเมื่อวันที่ 17 มิถุนายน ที่กรุงเบอร์ลิน ณ สำนักงานตัวแทนของ Deutsche Telekom (อดีต Kaiserliches Telegrafenamt) เพื่อเป็นเกียรติครบรอบ 20 ปีแห่งการคิดค้นนี้
ในเดือนตุลาคม 2024 มาซาฮิโระ ฮาระ ได้เดินทางมาเยือนฝรั่งเศสเป็นครั้งแรกเพื่อเฉลิมฉลองครบรอบ 30 ปีของการคิดค้นนี้ ตามคำเชิญของเพื่อนศิลปินร่วมสมัย qargo หนึ่งในผู้บุกเบิกการบูรณาการรหัส QR เข้ากับงานศิลปะ ฮาระได้รับเกียรติให้เป็นแขกพิเศษในงาน 1to1 Experience Client ครั้งที่ 10 ที่เมืองบียาริตซ์ ซึ่งเขาได้แบ่งปันเรื่องราวการสร้างสรรค์รหัส QR ฮาระเน้นให้เห็นถึงวิธีที่รหัส QR ปฏิวัติโลกสมัยใหม่และเปลี่ยนแปลงหลากหลายภาคส่วน ตัวอย่างเช่น ทำให้การชำระเงินรายวันกว่า 2 พันล้านรายการในประเทศจีนเป็นไปอย่างสะดวกสบาย และเปลี่ยนโฉมการออกตั๋วอิเล็กทรอนิกส์และการใช้งานในชีวิตประจำวันในทุกภาคส่วน ทั้งอสังหาริมทรัพย์ การแพทย์ การโฆษณา ข้อมูล และอุตสาหกรรมต่างๆ
ในงานนี้ qargo ได้นำเสนอผลงานศิลปะที่เป็นภาพเหมือนดั้งเดิมของฮาระเพื่อเฉลิมฉลองการปฏิวัติเทคโนโลยีที่ยิ่งใหญ่ครบรอบ 30 ปี ฮาระ ผู้เปรียบเสมือนกูเตนเบิร์กแห่งยุค ได้กล่าวด้วยอารมณ์ขันว่าเขายังคงสามารถถอดรหัส QR ด้วยตนเองได้โดยใช้เพียงกระดาษและดินสอ นอกจากนี้ เขายังกล่าวถึงศักยภาพในอนาคตของรหัส QR โดยจินตนาการถึงรุ่นที่มีสีสันซึ่งสามารถเก็บข้อมูลได้มากถึง 7,000 อักขระ รวมถึงวิดีโอสั้นๆ ที่สามารถมองเห็นได้โดยตรงบนรหัส
วันแห่งรหัส QR โลกถูกสร้างขึ้นในวันที่ 8 สิงหาคม เพื่อเป็นเกียรติวันเกิดของผู้คิดค้น
ตัวอย่างคิวอาร์โค้ดที่มี URL สำหรับวิกิพีเดียเวอร์ชันภาษาญี่ปุ่นบนมือถือ
ฮาระ หน้าภาพเหมือนเลโก้ของเขาที่สร้างขึ้นโดยศิลปิน qargo
โรงเรียนยางวิทยาคม

| โรงเรียนยางวิทยาคม Yangwitthayakhom School Yangwitthayakhom School |
| --- | --- |

ที่ตั้ง
25 หมู่ 6 ถนนไทย - นิวซีแลนด์ ตำบลยาง อำเภอบรบือ จังหวัดมหาสารคาม 44130
ข้อมูล
ชื่ออื่น: ย.ว. Y.W.
ประเภท: โรงเรียนรัฐบาล - โรงเรียนมัธยมศึกษาขนาดเล็ก
คำขวัญ: ความรู้ คู่คุณธรรม
สถาปนา: พ.ศ. 2536
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1044410609
ผู้อำนวยการ: นางพิศมัย จำนงพิศ
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ
เพลง: มาร์ชยางวิทยาคม
เว็บไซต์: sites.google.com/a/ses26.go.th/ayang/
โรงเรียนยางวิทยาคม เป็นโรงเรียนประจำตำบลยาง อำเภอบรบือ จังหวัดมหาสารคาม เดิมเป็นโรงเรียนสาขาของโรงเรียนดงใหญ่วิทยาคม รัชมังคลาภิเษก ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต บรบือ
ประวัติโรงเรียน

โรงเรียนยางวิทยาคม ก่อตั้งเมื่อ ปี พ.ศ. 2536 เป็นสาขาของโรงเรียนดงใหญ่วิทยาคม รัชมังคลาภิเษก แรกเริ่มมีจำนวนนักเรียน 90 คนโดยมี นายสังคม  โคตรสีเขียว เป็นผู้ประสานงาน
ปี พ.ศ. 2540 วันที่ 8 พฤษภาคม พ.ศ.  2540 ได้รับอนุมัติจากกระทรวงศึกษาธิการ ให้จัดตั้งเป็นโรงเรียนมัธยมศึกษา มีชื่อว่า โรงเรียนยางวิทยาคม โดยมี นายสังคม  โคตรสีเขียว เป็นอาจารย์ใหญ่คนแรก
ปัจจุบันมีโรงเรียนได้เปิดทำการสอนระดับชั้นมัธยมศึกษาปีที่ 1 - 6 ตามหลักสูตรการศึกษาขั้นพื้นฐาน กระทรวงศึกษาธิการ
สัญลักษณ์

ตราประจำโรงเรียน
อัฒลักษณ์ ความรู้ คู่คุณธรรม
ทำเนียบผู้บริหาร

| ลำดับที่ | รายนาม | วาระการดำรงตำแหน่ง | ตำแหน่ง |
| --- | --- | --- | --- |
| 1 | นายสังคม  โครตสีเขียว | 2536 - 2540 | ผู้ประสานงาน |
| 2 | นายสังคม  โครตสีเขียว | 2540 - 2545 | อาจารย์ใหญ่, ผู้อำนวยการ |
| 3 | นายมนูญ  เพชรมีแก้ว | 2546 - 2550 | ผู้อำนวยการ |
| 4 | นายนิพนธ์  ยศดา | 2550 - 2556 | ผู้อำนวยการ |
| 5 | นางพิศมัย  จำนงพิศ | 2556 - ปัจจุบัน | ผู้อำนวยการ |
อาคาร สถานที่

ประกอบด้วยอาคารเรียนถาวร 3 หลัง อาคารอเนกประสงค์ โรงอาหาร สนามฟุตบอล